Baltijos oro policija

**Baltijos oro policija** (dažn. **NATO oro policijos misija Baltijos šalyse**) – NATO misija, skirta kontroliuoti oro erdvę virš Baltijos šalių. 2014 m. išplėsta į Malborko (Lenkija) aviacijos bazę.

## Istorija
2004 m. kovo 29 d. Baltijos šalys tapo NATO narėmis. Nutarta, kad jų oro erdvę pasikeisdamos kontroliuos (atliks oro policijos vaidmenį) NATO karinės oro pajėgos: keturių naikintuvų grandis, dislokuota Šiaulių Aviacijos bazėje.

2008 m. spalio 21 d. vyko bendros NATO oro policijos misiją Baltijos šalyse vykdančio JAV karinio kontingento, Karmėlavoje dislokuoto Valdymo ir pranešimų centro bei kitų NATO šalių karinių vienetų pratybos. Pratybose, kurios vyko Lietuvos, Latvijos ir Estijos oro erdvėje, dalyvavo Danijos, Čekijos, JAV ir Lenkijos naikintuvai. Pratybų tikslas – stiprinti sąveiką tarp trijų Baltijos valstybių nacionalinių centrų ir oro navigaciją koordinuojančių institucijų, Lietuvoje dislokuotų ir oro policijos funkcijas vykdančių NATO karinių vienetų bei kitų NATO šalių.

2012 m. vasarį NATO pratęsė oro policijos misiją, kuriai mandatas iki tol buvo suteiktas iki 2014 m. Ambasadoriai Briuselyje patvirtino, kad tai bus ilgalaikė misija su periodinėmis peržiūromis, o Baltijos šalys savo ruožtu įsipareigojo didinti savo indėlį.

Oro policijos misijos pratęsimas patvirtintas ir Čikagos viršūnių susitikime (2012 m., Čikaga). NATO generalinis sekretorius Andersas Foghas Rasmussenas paskelbė, kad Aljanso šalių vadovai nusprendė oro policijos misijos Baltijos šalyse nesusieti su konkrečiomis datomis, tačiau pridūrė, kad šis susitarimas gali būti peržiūrėtas.

Nuo 2024 m. kovo 1 d. iki lapkričio mėnesio dėl pakilimo tako remonto darbų Amari bazėje naikintuvų misija vyks iš Lielvardės aerodromo Latvijoje.

### Išplėtimas
2014 m. kovo 6 d., dėl įtemptos politinės padėties Ukrainoje ir vykstant Krymo aneksijai, tuometinę JAV vykdytą 4 naikintuvų misiją papildė šeši JAV KOP McDonnell Douglas F-15 Eagle naikintuvai ir du kuro papildymo ore lėktuvai Boeing KC-135 Stratotanker. Tuo būdu siekta sustiprinti NATO oro policijos misiją Baltijos šalyse. Nuo 2014 m. gegužės 1 d. oro policijos misija sustiprinta dalį jos pajėgų dislokuojant ne tik Šiaulių aviacijos bazėje, bet ir Emari bei Malborko aviacijos bazėse. Nuo 2015 m. rugsėjo 1 d. oro policijos misiją atlieka aštuoni NATO šalių naikintuvai (po keturis Šiaulių ir Emari bazėse).

## Grafikas

## Incidentai
* 2011 m. rugpjūčio 30 d. prieš 11 val. per pratybas Šiaulių raj. Prancūzijos KOP Mirage 2000C susidūrė su Lietuvos KOP L-39. Avarija ore įvyko virš Rėkyvos ežero. Abu L-39 pilotai sėkmingai katapultavosi, L-39 nukrito į netoliese esantį mišką. Tai buvo vienas iš dviejų veikiančių Lietuvos KOP lengvųjų atakos lėktuvų. Prancūzų Mirage 2000C grįžo į Šiaulių aviacijos bazę. Avarijos metu buvo didelis debesuotumas. Liudytojų teigimu, Mirage 2000C netikėtai išniro iš debesies ir sparnu kliudė Lietuvos L-39.

* 2013 m. balandžio 29 d. Danijos KOP F-16AM leisdamasis Talino oro uoste susidūrė su paukščiu. Lakūnas sėkmingai nutupdė orlaivį, varikliui padaryta menkavertė žala.

* 2015 m. spalio 9 d. Vokietijos Eurofighter naikintuvui riedant Amari bazėje nukrito prie sparno prikabintas išorinis kuro bakas.

* 2018 m. rugpjūčio 8 d. Ispanijos Eurofighter naikintuvo pilotas netyčia paleido AMRAAM raketą virš Estijos teritorijos.

## Galerija


Vaizdas:NATO-F-15C-Eagle-Baltic-Air-Policing-2008.jpg|JAV KOP naikintuvas F-15C Eagle virš Vilniaus (2008 m. lapkričio 10 d.)
Vaizdas:Royal-Danish-Air-Force-F16-landing-at-Vilnius-airport-Mar27-2009.jpg|Danijos Karališkųjų Oro pajėgų naikintuvas F-16AM Fighting Falcon praskrenda virš Vilniaus oro uosto (2009 m. kovo 27 d.)
File:German F-4F Phantom II landing at Zokniai Lithuania 2011-01-04.jpeg|Vokietijos KOP McDonnell Douglas F-4F Phantom II leidžiasi Šiaulių aviacijos bazėje
File:French Mirage 2000s during a Baltic Air Policing deployment in 2010-2.jpg|Prancūzijos KOP naikintuvai Mirage 2000 (2010 m.)
File:Belgian-F-16-and-French-Mirage-F1-2013-September-03.jpg|Prancūzijos KOP Mirage F1 ir Belgijos KOP F-16 Fighting Falcon naikintuvai misijos perdavimo ceremonijos metu 2013 m. rugsėjo 3 d. (Šiaulių aviacijos bazė).
File:Czech JAS-39 Gripen over the Curonian Spit in 2012.jpg|Čekijos KOP JAS-39 Gripen virš Kuršių nerijos 2012 m.
File:A U.S. Air Force F-15C Eagle aircraft takes off from Siauliai Air Base, Lithuania, during a training scramble mission March 7, 2014 140307-F-XB934-557.jpg|JAV KOP F-15 kyla iš Šiaulių pro bazės (2014 m.)
File:U.S. Airmen with the 48th Air Expeditionary Group maintain an F-15C Eagle aircraft at Siauliai Air Base, Lithuania, March 7, 2014 140307-F-XB934-339.jpg|JAV KOP F-15 ruošimas skrydžiui Šiaulių pro bazėje (2014 m.)



## Šaltiniai

## Nuorodos
* NATO oro policijos misija (Lietuvo kariuomenės tinklapis)